|  |  |
| --- | --- |
|  | Este artigo amosa letras árabes. Sen o soporte axeitado, o texto pode mostrar símbolos sen sentido, coma caixas, marcas e outros. |

**Mohamed Salah Ghaly** (en árabe: *محمد صلاح‎*), nado en Basyoun, Gharbia o 15 de xuño de 1992, é un futbolista exipcio, que xoga como dianteiro no Liverpool F.C. da Premier League de Inglaterra e na selección de Exipto.

Comezou a súa carreira en Al-Mokawloon Al-Arab. Logo trasladouse ó FC Basel en 2012 e posteriormente xogou para Chelsea, Fiorentina (en préstamo) e Roma antes de ser transferido ó Liverpool en 2017. Ademais de representar ó equipo nacional exipcio dende 2011, gañou unha Medalla de bronce na Copa Africana de Nacións Sub-20. Tamén participou na Copa Mundial Sub-20 da FIFA 2011, nos Xogos Olímpicos de 2012 e a Copa Africana 2017, onde Exipto foi subcampión e se clasificou no Mundial de Fútbol Rusia 2018. Salah converteuse no máximo goleador da Clasificación mundial da FIFA na CAF. Gañou a Super Liga suíza na súa primeira tempada co Basilea e a Premier League 2014-15, a Football League Cup 2014-15 co Chelsea. Foi galardoado pola CAF como o talento africano máis prometedor do ano en 2012. En 2013, foi galardoado co premio SAFP Golden Player por ser o mellor xogador da Super Liga Suíza. En 2017, foi nomado Futbolista africano do ano e Futbolista Africano da BBC do ano. Tamén foi galardoado dúas veces como o xogador do mes da Premier League, en novembro de 2017 e en febreiro de 2018.

Traxectoria
-----------

### Comezos e primeiros anos

Salah formouse no Mokawloon Al-Arab e no Arab Contractors. Ademais de representar ó equipo nacional do seu país a unha idade temperá, tamén participou na Copa Mundial Sub-20 da FIFA e nos Xogos Olímpicos de Londres de 2012.

En agosto de 2012, o Basel fíxose cos seus servizos. Salah gañou a Super Liga suíza na súa primeira tempada, sendo galardoado co premio ó Futbolista africano do ano.

### Chelsea

#### Tempada 2013/14

O seu bo rendemento en Suíza permitiulle fichar polo Chelsea en xaneiro de 2014, curiosamente o equipo ó que lle marcara dous goles na Liga de Campións da UEFA 2013-14. O 8 de febreiro de 2014 entra en troques de William no minuto 78 debutando no fútbol inglés ante Newcastle. Marca o seu primeiro gol o 26 de marzo na vitoria por 6 a 0 fronte ó Arsenal e o seu segundo o 5 de abril ante Stoke City no triunfo por 3-0. Remata a tempada con 800 minutos xogados e só xogou un partido completo e 7 de titular. O equipo non gaña títulos e queda terceiro na Premier League.

Notas
-----

1. ↑  "Salah zaubert Basel gegen Lausanne zum Sieg". *Blick* (en alemán). 18 de agosto de 2012. Arquivado dende o orixinal o 15 de xuño de 2018. Consultado o 15 de xuño de 2018.
2. ↑  "El Chelsea ficha a Mohamed Salah". *Marca*. 23 de xaneiro de 2014.

|  |  |
| --- | --- |
| Control de autoridades | 
* Wd: Q1354960
* WorldCat
* VIAF: 3416152988205212790009
* BRE: 5272840
* GND: 1161572910
* LCCN: n2019007296
* Munzinger: 01000009673
* NLG: 344939
* SUDOC: 235148725
* As: 21766
* BDFutbol: 91005
* FIFA: 344654
* FootballDatabase: 69529
* L'Équipe: 45950
* NFT: 44923
* SoccerBase: 63655
* Soccerway: 138653
* Sports Reference: mohamed-salah-1
* Thefinalball: 207588
* Transfermarkt: 148455
* UEFA: 250052469
* Worldfootball: mo-salah

 |